Elamislubade skandaal

Elamislubade skandaal oli Eesti poliitiline skandaal, kuhu sattusid 2011. aastal IRL-i liikmed Nikolai Stelmach ja Indrek Raudne, kes olevat müünud oma positsiooni kasutades Eesti elamislubasid. Riigikogus moodustatud uurimiskomisjon leidis, et elamislube vahendas Nikolai Stelmachi firma ja Indrek Raudne oli sellest äritegevusest teadlik. Kooli 1/3 pinnaga samuti seotud olnud Siim Kabritsa puhul ei tuvastatud seotust elamislubade vahendamisega või sellest teadlikuks olemist. Kaitsepolitseiameti algatatud kriminaalasja käigus ei tuvastatud, et PPA-le oleks esitatud valeandmeid. Skandaali tulemusel lahkusid Stelmach ja Raudne mõlemad IRL-ist, Raudne ka Riigikogust ja Stelmach Tallinna volikogust. Elamislubade skandaalile eelnes Keskerakonna Idarahaskandaal ja järgnesid Priit Toobali nn printimisskandaal ja Reformierakonna rahastamisskandaal. Samuti mitmed väiksemad juhtumid. See leidis kajastamist Vabariigi Presidendi aastapäevakõnes ning kõlas üleskutse luua Riigikogu eetikakoodeks. 2012. aasta teises pooles algatati vastusena toimunud poliitilistele skandaalidele mitmeid liikumisi (nt Aitab valelikust poliitikast). 2011. aasta novembris läks Rahvusringhäälingu uurivas telesaates "Pealtnägija" eetrisse lõik, mis vallandas skandaali. Seal räägiti majast Tallinna vanalinnas aadressil Kooli 1/3, mis kuulus võrdselt Stelmachile, Raudsele ja Siim Kabritsale. Selle maja ühte korterisse oli äriregistri andmetel erinevad Venemaa, Valgevene, Ukraina riikide kodanikud sisse registreerinud 78 ettevõtet. Registreerimisega tegelesid Stelmachile kuuluv firma Advisory Partners OÜ, mis jagas kliente Raudse firmaga OÜ Integer Invest. Väidetavalt maksti Eesti elamisloa ja ID-kaardi saamise ja vormistamise eest umbes 3500–4000 eurot sularahas. 3. detsembril tegid 79 IRLi liiget erakonna eestseisusele pöördumise, milles nõudsid Eesti elamislubade müümise skandaali tõttu majandusminister Juhan Partsi ja siseminister Ken-Marti Vaheri tagasiastumist. Lisaks nõudsid allakirjutanud ka skandaali kolmanda osapoole Siim Kabritsa lahkumist riigikogust ja Indrek Raudse ja Nikolai Stelmachi väljaviskamist erakonnast. Samas avaldati ka pooldavaid seisukohti. Näiteks Isamaaliidu varasem siseminister Jüri Mõis ütles, et "Iseenesest on hea, kui siia rikkad inimesed saabuvad". Siim Kabrits eitas enda seotust elamislubade äriga ning nimetas ennast antud korteri passiivseks omanikuks, kellel ei ole Riigikogu liikme töö kõrvalt aega sellega tegeleda. Ta müüs järgmise aasta jaanuaris korteri väidetavalt turuhinnast madalama hinnaga Stelmachi ja Raudsega seotud ettevõtetele ning põhjendas müüki sellega, et "riigikogu liikmena ei ole mul sobilik olla seotud sellise kinnisvaraga". Riigikogu korruptsioonikomisjon kinnitas, et Kabritsa tegevuses ei tuvastatud korruptsioonivastase seaduse rikkumist. Riigikogu moodustas elamislubade müümise uurimiseks uurimiskomisjoni. Komisjon leidis, et välismaalastele elamislube vahendas Nikolai Stelmachi firma, ent Indrek Raudne oli sellest äritegevusest teadlik. Ministrite ja ametnike süüd ega teadlikkust elamislubade väärkasutusest komisjon ei tuvastanud. Samuti ei suudetud tuvastada, et elamislubade vahendamiseks oleks tegelenud Kabrits, või, et ta oleks sellest teadlik olnud. Leiti, et Indrek Raudne hankis siseministeeriumi vahendusel teavet sisserände piirarvu jäägi ja selle jaotuse kohta ajal, kui piirarv oli ammendumas. Kuna Raudse põhjendused selle kohta, et ta nõudis teavet riigikogu tööks, ei olnud veenvad, on komisjonil põhjust arvata, et Raudne taotles teavet seoses äripartner Stelmachi ja kaudselt enda ärihuvidega. Komisjon järeldas samuti, et Stelmachi äriühingu kaudu saadud elamislubasid menetlesid ametnikud samamoodi kui ülejäänute taotletud lube. Samuti ei leidnud komisjonis kinnitust kahtlus, et asutuste ametnikud olid enne meediakajastust teadlikud elamislubade võimalikust väärkasutamisest välismaalaste poolt, kes said elamisload Stelmachile kuuluva äriühingu teenuseid kasutades. 2013. aastal lõpetas Kaitsepolitseiamet prokuratuuri loal kriminaalasja, milles uuriti, kas Tallinnas Kooli tänava aadressile registreeritud äriühingute välismaalastest osanikud võisid esitada Politsei- ja Piirivalveametile valeandmeid ettevõtluseks tähtajalise elamisloa taotlemisel, kuna keegi valeandmeid esitanud ei olnud. Tehtud analüüsi kohaselt esineb kahtlus, et vaadeldud 55 firmast 13 ning nende 13 firmaga seotud 22 isikut ei ole asunud teostama elamisloa taotlemisel märgitud majandustegevust. Kriminaalmenetluses tuvastati 13 firmaga seotud 22 isikut, kelle puhul esines viiteid, et nemad ei ole asunud teostama elamisloa taotlemisel märgitud majandustegevust ning Politsei- ja Piirivalveameti poolt tuvastatud 22 isikust tühistatud tähtajaline elamisluba 4 isikul, võiks kõne alla tulla ülejäänud kohtueelses menetluses tuvastatud 18 isiku tähtajalise elamisloa kehtetuks tunnistamise küsimuse lahendamine. Seda skandaali kajastas 2011. aasta "Tujurikkuja" saade, kus Indrek Raudset mängis Ott Sepp. Kooli 1/3 registreeritud firmade osanikud: Alexey Akulinin (1979) Dmitry Akulinin (1966) Moskva Victor Akulinin (1933) Sofiya Akulinina (1929) Andrey Akura (1961) Peterburi Igor Akura (1987) Peterburi Natalia Aleeva (1973) Vladivostok Anna Andreeva (1976) Peterburi Yulia Artiakova (1984) Moskva Dmitry Artyakov (1983) Moskva Anna Baranova (1970) Moskva Mariia Baranova (1987) Mikhail Berezin (1955) Moskva? Svetlana Berezina (1954) Moskva? Liudmila Beshchekova (1959) Galina Bobela (1966) Moskva Marina Bogan (1973) Minsk Bogdan Budeev (1984) Stanislav Budretskiy (1962) Zelenogrosk Andrey Butorin (1970) Moskva Svetlana Chechina (1969) Ilona Chernenko (1974) Moskva Evgeny Dakhno (1971) Peterburi Bers Dzhambulatov (1992) Venemaa Liudmila Dzhambulatova (1965) Venemaa Dmitri Efremov (1967) Minsk Sergey Fomin (1972) Victor Fomin (1984) Natalia Fomina (1964) Ekaterina Frolova (1973) Oleg Gert (1957) Minsk Olga Gert (1986) Minsk Alexander Grinevich (1969) Peterburi Olga Grinevich (1971) Peterburi Valeria Grinevich (1991) Peterburi Viacheslav Gubernatorov (1972) Peterburi Olga Gubernatorova (1966) Peterburi Parviz Huseynov (1971) Sabina Ismailova (1967) Moskva Sergey Kadanov (1969) Moskva Andrey Kalachev (1987) Peterburi Igor Kalachev (1966) Peterburi Larisa Kalacheva (1967) Peterburi Alexander Kharkovskiy (1970) Vladivostok Olga Kharlapenkova (1971) Peterburi Taras Kharlapenkov (1969) Peterburi Natalia Kimura (1981) Ekaterina Kirillina (1980) Moksva Nadežda Kirillina (1956) Moskva Berd Kodzoev (1981) Moskva Andrei Kokorev (1962) Pavel Kokorev (1985) Olga Kokoreva (1963) Lyudmila Kokorich (1981) Natalia Kudryashova (1957) Peterburi Pavel Kuleshov (1970) Moskva Victoria Kuleshova (1976) Moskva Nikolai Kulikov (1991) Irina Kulikova (1973) Svetlana Kulikova (1967) Moskva Sergey Kurbatov (1967) Engels, Saratovi oblast Olga Kurbatova (1966) Engels, Saratovi oblast Maria Kuzminova (1979) Moskva Maxim Lalakin (1979) Sergey Lalakin (1956) Anna Lalakina (1981) Valentina Lalakina (1957) Igor Liashchenko (1972) Peterburi Ruslan Maksimenko (1968) Moskva Ruslana Maksimenko (1971) Moskva Vadim Mamchur (1966) Alexander Mashin (1963) Nadzeya Matveyonak (1964) Borovljanõ küla, Minski rajoon Andrey Minko (1975) Moskva Sergey Minko (1970) Moskva Uliana Minko (1970) Moskva Yulia Minko (1977) Moskva Elman Mirzoev (1964) Moskva Igor Molchanov (1949) Liudmila Molchanova (1948) Alexey Morozov (1977) Moskva Dmitry Morozov (1975) Peterburi Irina Morozova (1979) Moskva Evgeny Mulyukov (1967) Anastasia Myskina (1981) Himki Galina Myskina (1959) Sergey Novitskiy (1949) Gleb Ognyannikov (1972) Peterburi Ekaterina Okhlopkova (1972) Moskva Denis Pavlov (1971) Vladivostok Dmitry Perminov (1981) Alexander Petrov (1982) Vladimir Pisarev (1968) Moskva Anatolii Pogrebniak (1957) Liudmyla Pogrebniak (1958) Sergey Pokazanyev (1971) Jekaterinburg Grigory Polkachev (1973) Moskva Natalia Polkacheva (1975) Moskva Evgeny Predein (1969) Moskva Victor Predein (1992) Moskva Victoria Predeina (1970) Moskva Maria Protasova (1987) Mikhail Puchkov (1968) Igor Reshetnikov (1969) Peterburi Tatiana Reshetnikova (1976) Peterburi Olga Revyakina (1969) Evgeny Ryzhikov (1982) Mstislav Samsonov (1967) Venemaa Elena Savchuk (1978) Peterburi Vladimir Savchuk (1973) Peterburi Yulia Semenova (1974) Peterburi Victor Shaposhnikov (1968) Moskva Evgeny Sharovarin (1967) Jekaterinburg Marina Shatrovskaya (1971) Peterburi Vitalii Shatrovskii (1991) Peterburi Andrey Shatrovskiy (1969) Peterburi Aristakos Shaynyan (1956) Larisa Shumova (1979) Peterburi Olga Shurmina (1978) Igor Sinikov (1970) Natalia Sinikova (1970) Igor Sitnikov (1969) Moskva Olga Smirnova (1971) Moskva Pavel Smotrin (1979) Valeriya Sokolovskaya (1975) Venemaa Andrey Sosna (1971) Alexey Strunilin (1970) Moskva Elizaveta Strunilina (1970) Moskva Timofey Sukonkin (1972) Peterburi Valery Suraev (1960) Moskva Vera Zernova (1967) Olga Zheltova (1972) Moskva Eduard Zubavichus (1967) Peterburi Inna Zubavichus (1979) Peterburi Alexander Tkachev (1965) Jekaterinburg Marina Tsodykovskaya (1974) Moskva Anatoly Valetov (1979) Moskva Galina Valetova (1980) Moskva Anastasia Vasilieva (1991) Moskva Natalia Vasilieva (1968) Moskva Eduard Vasilyev (1969) Moskva Igor Vdovin (1971) Alexander Veligodskiy (1968) Moskva Tatiana Veremeeva (1954) Polina Volchek (1974) Igor Vygovskiy (1966) Peterburi Viktoryia Yafremava (1973) Minsk "ÄP: Eetikakoodeksi loomist takistab tahte puudumine" Äripäev, 28. veebruar 2012 "Eesti isamaalised poliitikud hangivad Vene miljonäridele elamislube" ERR, 30. november 2011 "IRLi poliitikud toovad Eestisse Vene raha" Eesti Ekspress, 1. detsember 2011 "79 IRLi liiget nõuavad Vaheri ja Partsi tagasiastumist" Delfi, 4. detsember 2011 Aivar Hundimägi: "IRLi 79 liiget nõuavad tagasiastumist" Äripäev, 4. detsember 2011 Jüri Mõis: IRLi elamislubade skandaal töötab Reformierakonna huvides Delfi, 1. detsember 2011 Vahur Koorits: "Siim Kabrits: mina pole elamislubade äriga seotud" Delfi, 2. detsember 2011 Merike Teder: "Kabrits müüs oma osaluse skandaalses vanalinna majas" Postimees, 7. veebruar 2012 Komisjoni raport: elamislube vahendas Stelmach. Postimees. 29.05.2012 "Kapo lõpetas elamislubade uurimise: ükski 136st Kooli tänavale registreeritud ärimehest ei esitanud valeandmeid" Delfi, 5. juuni 2013 Tujurikkuja 2011 IRLi meestega ajas äri Venemaal 300 miljoni euro kadumise asjus tagaotsitav pankur, Eesti Ekspress, 8. detsember 2011 Mis mees on Sergei Lalakin, kelle perele Raudne ja Co andsid Eesti elamisloa, delfi.ee, 05.12.2011 "Pealtnägija": politsei kontrollib varem elamislubade skandaalis erandiks peetud Vene ärimeest, err.ee, 20.11.2019 Kuidas kõik algas: IRLi poliitikud toovad Eestisse Vene raha, 15. mai 2012 "Raudne: minul pole mingit pistmist Eesti elamislubade ega Schengeni viisade vormistamisega" Delfi, 2. detsember 2011 "Kuidas kõik algas: IRLi poliitikud toovad Eestisse Vene raha" Eesti Ekspress, 15. mai 2012 "Elamislubade skandaali peetakse viimaste aastate ohtlikemaks" ERR, 3. aprill 2013